hy hy en hy hy hy hy en hy hy fi hy hy hy en fr fr hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy fi hy hy en en hy hy hy hy hy hy hy hy hy hy hy hy hy hy hy en en en en en
Այն ամենը, ինչ պետք է իմանալ այս վեբ կայքից օգտվելու վերաբերյալ նախքան Հայաստանում ձեր ճամփորդությունը սկսելը:
Սեղմեք որոնման արդյուքների վրա մանրամասները տեսնելու համար: Արդյունքում կբացվի պատուհան, որտեղ կտեսնեք քարտեզը, կանգառները, ուղևորափոխադրումն իրականացնող ընկերության անունն ու կանգառներում սպասելու ժամանակը: Սեղմելով էկրանի վերևի աջ անկյունում գտնվող X կոճակը, կվերադառնաք որոնման արդյունքներին:
Որոնման արդյունքների քարտեզում դուք կտեսնեք կանգառը և երթը, որը ցույց է տալիս երթուղին և ուղղությունը: Նաև կան երկու կանգառի նշաններ, որոնցից մեկը ցույց է տալիս Ձեր ուղղության կանգառի ճշտգրիտ վայրը, իսկ մյուսը՝ ետադարձ ուղղության կանգառը:
Որոնման պատուհանում գրեք այն քաղաքի անունը, որտեղից պատրաստվում եք մեկնել և ընտրեք որոնման պատուհանում առաջարկվող տարբերակներից որևէ մեկը: Կատարեք նույնը նաև այն քաղաքը ընտրելու համար, ուր պատրաստվում եք մեկնել: Ընտրեք մեկնելու օրն ու ժամը:
Կարելի՞ է արդյոք գտնել կանգառների միջև երթուղին:
Այո, դուք կարող եք ընտրել կոնկրետ ավտոբուս կամ կանգառ: Մուտքագրեք տեղանունը որոնման պատուհանում: Դա կարող է լինել փողոցի, ձեր սիրելի սրճարանի կամ մոլի անվանումը և ձեզ կցուցադրվի մոտակա կանգառների քարտեզը: Ընտրեք այն կանգառը, ուր պատրաստվում եք ուղևորվել կամ էլ որտեղից պատրաստվում եք մեկնել:
Որոնման արդյունքները բացակայում են: Ի՞նչ կարելի է անել:
Եթե ցուցադրվում է, որ երկու քաղաքների միջև երթուղի չկա, խուճապի մի մատնվեք: Համոզվեք, որ «Միայն ուղիղ երթուղի» տարբերակը ընտրված չէ: Փորձեք այդ վայրերի անվանումների այլ համադրություն: Լավագույն տարբերակը քաղաքից քաղաք որոնման ընտրությունն է, ինչպես նկարագրված է վերևում:
Ինչպե՞ս կարող եմ տոմս գնել:
Երևան քաղաքի քաղաքային տրանսպորտ - Վճարեք վարորդին ուղևորության գումարը ավտոբուսից կամ տրոլեյբուսից իջնելուց առաջ: Օգտագործեք առջևի դուռը դուրս գալու համար:
Միջքաղաքային ավտոբուսներ - Տոմսը կա՛մ գնեք վարորդից, կա՛մ մեկնումից մեկ օր առաջ ավտոկայարաններում գտնվող փոխադրող կազմակերպությունից կամ տուրիստական գործակալությունից:
Գնացքներ - Կարող եք տոմս գնել երկաթուղային կայարանում ուղևորությունից առաջ: Միջազգային երթերի համար խորհուրդ ենք տալիս տոմսերը գնել մի քանի օր առաջ:
Ճոպանուղի - Տոմսերը վաճառվում են տեղում: Նախապես տոմս գնելու կարիք չկա:
Ես գոհ չեմ տրանսպորտային ծառայությունից, որտե՞ղ կարող եմ հայտնել իմ դժգոհությունը:
Transport for Armenia-ն անկախ տեղեկատվական ծառայություն է: Մենք սիրում ենք հասարակական տրանսպորտը և խթանում ենք այն՝ որպես տրանսպորտի լավագույն միջոց: Սակայն մենք չենք մատուցում որևէ հասարակական տրանսպորտի ծառայություն, և սա որևէ ուղևորափոխադրող ընկերութան պաշտոնական կայք չէ: Հետևաբար կարող եք հայտնել ձեր դժգոհությունը համապատասխան գործակալություններին: Կոնտակտային տվյալները կգտնեք ուղևորության նկարագրի որոնման արդյունքներում:
Ինչպիսի՞ն են միջքաղաքային ավտոբուսները: Արդյո՞ք կան զուգարաններ, խմիչքներ, խորտիկներ:
Որևէ ստանդարտ չի գործում, դա կախված է Ձեր ընտրած ավտոբուսից և այն սպասարկող ընկերությունից: Ավտոբուսների մեծ մասը չունեն զուգարաններ, հետևաբար յուրաքանչյուր երթի ժամանակ կան նախատեսված կանգառներ: Սովորաբար չկան վարդակներ, ինտերնետ կապ և սպասարկում:
Երթուղային տաքսիների մեկնելու ժամերը ֆիքսվա՞ծ են:
Ծայրամասերը սպասարկող երթուղային տաքսիների մեծամասնությունը ունի ֆիքսված ժամանակացույց, որը դժբախտաբար ոչ միշտ է կարելի ապահովել: Երբեմն վարորդները այնքան են սպասում ուղևորներին, մինչև փոխադրամիջոցի դատարկ նստելատեղերը լրանում են:
Արդյոք ցուցադրվում են հասարակական տրանսպորտի բոլոր ծառայութունները:
Մենք օգտվում ենք Հայաստանի Հանրապետության Կառավարության և վստահելի մասնավոր գործակալությունների կողմից հասարակական տրանսպորտի վերաբերյալ տրամադրած տեղեկատվությունից:
Մենք դեռ ամբողջովին չենք ցուցադրում երթուղիները: Կարող եք օգտվել ուղևորության պլանավորման համակարգից Հայաստանի գլխավոր քաղաքների միջև երթուղիների, Երևանի հասարակական տրանսպորտի և դեպի Ռուսաստան, Վրաստան և Իրան միջազգային ծառայություններից օգտվելու համար:
Կառավարական փաստաթղթերում սպասարկման վերաբերյալ արձանագրություն չկա: Դա կարող է անօրինական լինել: Մենք հորդորում ենք չլիցենզավորված ծառայություններից զերծ մնալ:
Սպասարկումը չունի ֆիքսված ժամանակացույց: Ուղևորությունը հնարավոր է դառնում միայն այն դեպքում, երբ բավարար քանակությամբ ուղևորներ նախապես ամրագրում են իրենց տեղերը:
Գործակալությունը մեզ տեղեկատվություն չի տրամադրել: Որոշ ընկերություններ աչքի են ընկնում հաճախորդների վատ սպասարկմամբ և էլ. նամակներին ու հեռախոսազանգերը անպատասխան են մնում:
Եթե կարծում եք, որ սխալներ են առկա մեր կայքում, խնդրում ենք կապ հաստատել մեզ հետ՝ օգտվելով յուրաքանչյուր էջի ներքևում առկա հետադարձ կապի նմուշից:
Ընդհանուր դրույթներ և պայմաններ
Երևան, Կենտրոնական երկաթուղային կայարան
Գյումրի, Կենտրոնական երկաթուղային կայարան
Copyright © 2022 Transport for Armenia
Data © 2022 Ministry of Territorial Administration and Infrastructure of the Republic of Armenia
Data © 2022 City of Yerevan Municipality
Photo © 2022 Unsplash, Dreamstime, Wikimedia